stanford-oval/wikipedia huggingface dataset:
GNU Autotools

Käännöstyökalut ja niiden käsittelemät tiedostot kaaviona.
GNU Autotools tai GNU Build System on GNU-projektin työkalukokoelma tietokoneohjelman kääntämiseen eri alustoilla.
Autotools sisältää:
GNU Autoconf
GNU Automake
GNU Libtool
Autotools tuottaa Makefile-tiedosto(t) make-ohjelmalle, jota käytetään ohjelmointikielen kääntäjän ja linkkeriohjelman kutsumiseen.
Käännösprosessi Autotoolsilla yleensä sisältää:
configure-komennon ajamisen – tunnistaa kohdejärjestelmän, tarvittavat asetukset, kirjastojen sijainnin ja minne uudet ohjelmat asennetaan
make-komennon ajamisen – kääntäminen lähdekoodista ajettavaksi ohjelmaksi
make install – käännetyn ohjelman, kirjaston ja muiden tiedostojen kopiointi järjestelmässä havaittuun sijaintiin
Autoconf tuottaa configure-skriptin configure.ac-tiedoston pohjalta, jossa käytetään M4-kielen syntaksia.
Automake tuottaa Makefile-tiedostot Makefile.am-tiedostossa annettujen tietojen pohjalta, jossa käytetään Makefile-syntaksia.
Käyttö

Autotools on käytössä useissa avoimen lähdekoodin projekteissa.
Muun muassa X.Org-ohjelmisto on lisännyt Autotoolsille vaihtoehtona tuen Meson-käännösjärjestelmälle. GNOME-projektilla on tavoitteena siirtyä Autotoolsista Meson-järjestelmään.
KDE-projekti päätti vuonna 2006 siirtyä vanhenevasta Autotoolsista CMakeen.
Aiheesta muualla

Learning the GNU development tools (englanniksi)
Autotools FAQ (englanniksi)
Georgian Airways

| Georgian Airways |
| --- | --- |
 Georgian Airwaysin Embraer ERJ-190AR.
 IATA: A9  –  ICAO: TGZ 
Kutsukoodi:  TAMAZI
Perustettu:  1994
Laivaston koko:  9
Kohteiden määrä:  22
Tunnuslause:  Fly with us
Solmukohdat:  Tbilisin kansainvälinen lentoasema
Kotipaikka:   Tbilisi, Georgia
Avainhenkilö(t):  Givi Davitashvili
Georgian Airways (IATA: A9, ICAO: TGZ, kutsukoodi: TAMAZI) on georgialainen lentoyhtiö, jonka kotikenttä sijaitsee Tbilisissä.
Se lentää Eurooppaan ja Israeliin.
Laivasto

Heinäkuussa 2015:
1 Boeing 737-500
2 Boeing 737-700
1 Bombardier Challenger 850
1 Bombardier CRJ100ER
3 Bombardier CRJ200LR
Käännös suomeksi
Gediminasin torni

| Gediminasin torni> Gedimino pilis |
| --- | --- |
 Vilnan kaupungin symboli, Gediminasin linnan torni heinäkuussa 2012.
Osoite:  Arsenalo g. 5, Vilna, Liettua
Sijainti:  Vilnan vanhakaupunki
Koordinaatit:  54.6866°N, 25.2906°E
Rakennustyyppi:  linnoituksen torni, Gotiikan taidetta
Valmistumisvuosi:  1300-luvulla
Rakennuttaja:  Gediminas
Käyttäjä:  Liettuan kansallismuseo
Julkisivumateriaali:  karkea kivi ja punatiili
Korkeus:  20 metriä
Kerrosluku:  3
 Visualisoitu kuva Gediminasin linnasta 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Gediminasin torni eli Gediminasin linnan torni (liett. Gedimino pilis) on muinaisen Ylälinnan läntinen puolustus- ja vartiotorni Gediminasin Linnavuoren rinteellä Liettuan pääkaupungissa Vilnassa.
Tämä Vilnan vanhankaupungin yläpuolella, Neris-joen ja siihen laskevan Vilnia-joen yhtymäkohdassa sijaitseva kolmikerroksinen tiilitorni on ainoa tähän päivään saakka säilynyt rakennus 1300–1400-luvuilla perustetusta legendaarisesta linnoituksesta, jolloin Vilnasta tuli Liettuan suuriruhtinaskunnan pääkaupunki. Linna rakennettiin 1300-luvun alussa puolustamaan kaupunkia ja tuhoutui vuonna 1655 sodassa Venäjää vastaan. Torni on yksi kaupungin symboleista, vanhin maamerkki ja suosittu näköalapaikka. Tornissa 1960-luvuilta alkaen toimii museo, jossa on esillä arkeologisia löytöjä ja kattavasti linnoituksen historiaa, ja sen katolla on yleisölle avattu näköalatasanne.
Torniin pääsee joko kävellen tai köysiratahissillä. Tornin huipulla liehuu Liettuan lippu ja ensimmäisenä päivänä tammikuuta on Liettuan lipun päivä.
Félix Couchoro

Félix Couchoro
| --- | --- |
Syntynyt:  30. tammikuuta 1900  
Kuollut:  1969 tai 5. huhtikuuta 1968  (68 vuotta) 
muokkaa - muokkaa wikitekstiä - muokkaa Wikidataa
Félix Komla Dossa Couchoro (30. tammikuuta 1900 Ouidah, Dahomey – 5. huhtikuuta 1968 Lomé, Togo) oli togolainen kirjailija ja opettaja. Ranskan Dahomeyssä syntynyt, opiskellut ja työskennellyt Félix Couchoro toimi vuodesta 1941 Togossa lukuun ottamatta lyhyttä pakolaisaikaa Ghanassa 1950-luvun lopulla. Hänen toimintansa julkisten kirjelmien kirjoittajana ja Sylvanus Olympion kansallispuolueessa tekivät hänet kuuluisaksi sekä Ewemaassa että Etelä-Dahomeyssa.
Elämäkerta

Félix Couchoro syntyi vuonna 1900  Ouidahissa, Ranskan Dahomeyssa, dahomeylaisille vanhemmille. Hän kävi peruskoulun ja sai keskiasteen koulutuksen Grand-Popon katolisessa lähetystyökoulussa ja Pyhän Joanin Arcin seminaarissa Ouidahissa vuosina 1915–1919. Hän opetti Grand Popon katolisessa koulussa 1919–1924. Vuosina 1924–1939 Couchoro hallinnoi Société Commerciale de l'Ouest Africainin (SCOA) sivutoimistoa.
Vuonna 1929 julkaistiin Couchoron ensimmäinen kirja, L'Esclave (Orja), Pariisissa. Se oli toinen afrikkalainen ranskankielinen julkaisu, mutta kirja oli vuosia tuntematon. Hän toimitti sanomalehteä Éveil Togolais vuodesta 1931 vuoteen 1933, joka nimettiin uudelleen Éveil Togo-Dahoméeniksi. Lehdessä hän kannatti Beninin ja Togon välisen kaupan vapauden lisäämistä. Tänä aikana Couchoro keksi Onitsha-tyyliset chapbook-lukemistot.
Vuonna 1939 poliisin ahdistelu pakotti hänet pakenemaan Anéhoon, Togoon. Hän työskenteli  vuodesta 1939 vuoteen 1952 kauppaedustajana Anechossa ja hänestä tuli nationalisti Comité de l'Unité Togolaisen (CUT), Sylvanus Olympion puolueen komiteassa. Hän alkoi julkaista kirjasarjoja Togo-Presse -lehdessä. Sarja alkoi Amour de féticheusella (Fetissirakkaus) vuonna 1941. Hän työskenteli useiden sanomalehtien toimitustiimeissä, jotka kannattivat dekolonisaatiota. Hänestä tuli kuitenkin pian poliisin sorron kohde jälleen. Voganissa vuonna 1952 tapahtuneen mellakan jälkeen hän pakeni Aflaoon, Ghanaan välttääkseen vangitsemisensa.  Hänen liiketoimintansa epäonnistui ja hän oli usein rahapulassa Ghanassa.
Olympion noustessa valtaan vuonna 1952 hän palasi Loméen, jolloin hänet nimitettiin Togon informaatioministeriön johtajaksi. Kun Togo itsenäistyi vuonna 1960, Couchoro nimitettiin toimittajaksi Togon informaatiopalveluun. Hän jäi eläkkeelle tästä virasta vuonna 1965 ja kuoli vuonna 1968 Loméssa.
Merkitys

Felix Couchoro kirjoitti suurimman osan tuotannostaan Loméssa, jossa hjän kirjoitti aikaisempien lisäksi 12 kirjaa. Hän kirjoitti romaaninsa käyttämällä yksinkertaista ja arkipäiväistä kieltä, jota ihmisjoukot ymmärsivät. Niiden tapahtumat sijoittuvat tavallisen elämän tilanteisiin joko Beninissä tai Togossa.
Vuonna 2015, yli kahdeksankymmentä vuotta sen kirjoittamisen jälkeen julkaistiin hänen toinen kirjansa  Amour de Féticheuse.
Félix Couchoron romaaneilla on erityinen asema aikansa Länsi-Afrikan ranskankielisessä kirjallisuudessa. Ne ovat populaaria viihdettä, joissa painottuu rakkaus-teema, mutta niissä kuvataan myös tarkasti henkilöiden sosiaalista asemaa. Ne antavat lukijalle arvokkaita oivalluksia afrikkalaisen porvariston elämään ja tapoihin, jossa ei ole ainoastaan varakkaita kauppiaita ja plantaasinomistajia, vaan myös kunnianhimoisia virkailijoita ja poliitikkoja. Luultavasti he olivat myös Couchoron tarinoiden lukijoita.
Robert Cornevin mukaan Félix Couchoro oli ensimmäinen afrikkalainen alueellinen romaanikirjailija Länsi-Sfrikassa. Alain Ricardin mukaan Couchoro oli ainutlaatuinen ranskaa puhuvassa Länsi-Afrikassa. Hänen tapauksensa osoitti, että lukijayleisö voi perustua myös paikallisuudelle pohjautuvaan kirjallisuuteen.
Teokset

L'Esclave, 1929
Amour de féticheuse, 1941
Drama d'amour à Anecho, 1950
L'héritage cette peste, 1963
Amour de Féticheuse, 2015
Käännös suomeksi
Sokeripala

Sokeripala voi tarkoittaa seuraavia asioita:
palasokeri, kuution muotoon puristettu pala sokeria
sokeripalaliitin eli kytkentärima, sähköjohdinten yhdistämiseen tarkoitettu liitin
”Sokeripala”, Reino Helismaan sanoittama kansansävelmään perustuva musiikkikappale
20 suosikkia – Sokeripala, vuonna 1999 julkaistu Markus Allanin kokoelmalevy.
Stora Enson pääkonttori, toimistorakennus Helsingin Katajanokalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sokeripala”, voi hakea sivunnimihaulla, laajalla sivunnimihaulla tai tekstihaulla.
Gamma Cephei Ab

| Gamma Cephei Ab |
| --- | --- |
 Gamma Cephei Ab Celestia-ohjelmassa
Löytäminen
Löytäjä(t):  Campbell et al. (oletus) Hatzes et al. (varmistus)
Löytöpäivä:  1988 (oletus) 2002 (varmistus)
Havaintomenetelmä(t):  Säteisnopeusmenetelmä
Tähden ominaisuudet
Tähden nimi:  Gamma Cephei A
Tähden etäisyys Auringosta:  44,98 vv
Tähden massa:  1,4 M☉
Tähden spektriluokka:  K1 III-IV
Tähden metallisuus:  0,18
Tähden ikä:  6,6 Gyr
Kiertoradan ominaisuudet
Isoakselin puolikas:  2,05 AU
Eksentrisyys:  0,049
Kiertoaika:  2,47 v (903,3 vrk)
Inklinaatio:  5,7°
Fyysiset ominaisuudet
Massa:  1,85 MJ
Gamma Cephei Ab on eksoplaneetta, joka kiertää oranssia alijättiläistähteä Gamma Cephei A noin 45 valovuoden päässä Maasta, Kefeuksen tähdistön suunnalla. Planeetan olemassaoloa arveltiin jo vuonna 1988, mutta se varmistettiin vasta vuonna 2002. Määritelmästä riippuen planeetta voi siis olla ensimmäinen koskaan löydetty eksoplaneetta.
Tutkimuksen historia > Mahdollinen planeetta

Ensimmäisen ehdotuksen planeetan olemassaolosta esittivät Bruce Campbell, Gordon Walker ja Stephenson Yang vuonna 1988. He olivat havainneet muutoksia Gamma Cephei A:n säteisliikkeessä ja päättelivät, että tähteä kiertää pienempi kohde (todennäköisesti planeetta). Tällöin kyseessä olisi ollut ensimmäinen havaittu eksoplaneetta. Vuonna 1992 julkaistu tutkimus kuitenkin selitti muutokset K-tyypin alijättiläisen tyypillisenä säteisnopeuden vaihteluna, ja planeetan olemassaolosta tuli kyseenalaista.
Tutkimuksen historia > Varmistaminen ja tutkimus

Gamma Cephei Ab:n olemassaolo varmistui vihdoin 24. syyskuuta 2002, kun joukko tähtitieteilijöitä analysoi vuosina 1981–2002 kerättyä dataa tähden säteisnopeuden muutoksista. Todennäköisimmäksi selitykseksi arveltiin, että tähteä kiertäisi noin 1,7 Jupiterin massainen planeetta 2,13 AU:n etäisyydellä.
Vuonna 2006 julkaistun tutkimuksen mukaan planeetan massan yläraja on 95 %:n todennäköisyydellä 13,3 Jupiterin massaa ja 99,73 %:n todennäköisyydellä 16,9 Jupiterin massaa. Se ei siis ole tähden kokoluokkaa (kuten Gamma Cephei B:n kaltainen punainen kääpiö).
Ominaisuudet

Gamma Cephei Ab:n massaksi on arvioitu 1,85 ± 0,06 Jupiterin massaa. Planeetan täsmällistä luonnetta ei tunneta, mutta massan perusteella se on todennäköisesti kaasujättiläinen. Planeetan etäisyys emotähdestään on 2,05 AU, ja sen kiertoaika on 2,47 vuotta. Etäisyyden arvellaan vaihtelevan 1,7 ja 2,5 AU:n välillä, mikä vastaa Maan ja Marsin kiertoratojen etäisyyttä aurinkokunnassa. Kiertoradan eksentrisyys on noin 0,049 ja inklinaatio noin 5,7°.
Hienouurresulkukotilo

| Hienouurresulkukotilo |
| --- | --- |

Uhanalaisuusluokitus
 Elinvoimainen  
  
Suomessa:
 Erittäin uhanalainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Kotilot Gastropoda
Lahko::  Pulmonata
Heimo::  Sulkukotilot Clausiliidae
Suku::  Clausilia
Laji::  dubia
Kaksiosainen nimi
 Clausilia dubia  Draparnaud, 1805 
Katso myös
   Hienouurresulkukotilo Wikispeciesissä   Hienouurresulkukotilo Commonsissa 
Infobox OKNimi-testi OKIUCN-testi OK: 
Hienouurresulkukotilo (Clausilia dubia) on sulkukotiloihin kuuluva ruskea nilviäinen.
Laji on Suomessa erittäin harvinainen, ja siitä tunnetaan ainoastaan yksi esiintymä Jyväskylän Ylistönrinteessä Jyväsjärven rannalla. Lajia varten on perustettu Ylistönrinteeseen luonnonsuojelualue, jota on laajennettu myöhemmin alueen Natura 2000 -ohjelmaan mukaan pääsemisen yhteydessä.
Aiheesta muualla

Nilviäisharvinaisuus elää Jyväskylän Ylistönrinteellä
Sim racing

Sim racingia vuonna 2015
Sim racing (tai digital racing) on simulaattorilla ajettavaa kilpa-ajoa. Lajia pelataan sekä harrastusmielessä että ammattimaisesti ja siinä järjestetään monia kansallisia ja kansainvälisiä turnauksia, kuten Suomessa Finnish Sim Racing Associationin järjestämä Finnish Sim Racing Champonship.
Sim racing perustuu realistiseen simulointiin ja se pyrkii toistamaan kaikkia ajamiseen vaikuttavia muuttujia, kuten säätä, polttoaineen tai renkaiden kulumista, auton säätöjä ja kolarista aiheutuvia vahinkoja.
Laji lukeutuu sekä elektroniseen urheiluun että moottoriurheiluun.
Harrastustoiminta

Harrastuksen aloittamiseen ei tarvitse kokemusta, eikä siinä ole terveys- tai ikärajoitteita. Harrastaja tarvitsee kuitenkin jonkinlaisen tietokoneen, näytön, ratin ja polkimet sekä toimivan internet-yhteyden. Alkuun turnauksissa pääsee esimerkiksi Trellet.netin tarjoamissa kaiken tasoisille suunnatuissa tapahtumissa. Trellet.netin lisäksi iRacing.com järjestää laajalla skaalalla erilaisia turnauksia. Muita turnauksia järjestäviä tahoja ovat muun muuassa GT Finland Racers, KARS, Dirty Racing ja SLADI Masters.
Smithinsalmi

Smithinsalmi  Ellesmerensaari, Nunavut  Grönlanti
Smithinsalmi (engl. Smith Sound, tansk. Smith Sund) on Grönlannin ja Kanadan pohjoisimman saaren, Ellesmerensaaren, välissä sijaitseva salmi. Salmi on leveydeltään 48–72 kilometriä, ja on pohjoissuunnassa noin 88 kilometriä pitkä. Se on osa Naresinsalmea ja yhdistyy etelässä Baffininlahteen ja pohjoisessa Kanen altaaseen. Naresinsalmi on puolestaan Kansainvälisen hydrografisen järjestön (IHO) (1953) merialueiden rajalinjausten mukaan Baffininlahden pohjoisosan nimitys.
Taiteilijan näkemys kapteeni Allen Youngin (1827–1915) johdolla purjehtineesta brittialus HMS Pandorasta Smithinsalmessa vuonna 1876.
William Baffin löysi salmen vuonna 1616 ja nimesi sen alun perin Sir Thomas Smithin salmeksi arktisten tutkimusretkien puolestapuhujan ja rahoittajan, englantilaisen diplomaatin Sir Thomas Smythen (Smith; 1558–1625) mukaan. Vasta 1800-luvun puolivälissä tutkimusretkikunnat saavuttivat tätä pohjoisempia merialueita. John Rossin vuoden 1818 tutkimusmatkan jälkeen salmen nimi sai nykyisen, lyhyemmän muotonsa.
Arkeologisen aineiston perusteella uskotaan, että ensimmäiset asukkaat saapuivat Grönlantiin noin 5 000 vuotta sitten Kanadasta Smithin salmen yli.  Noin 1 200 eaa. vaelsi Thule-kansa Smithin salmen seutuville Alaskasta. Tämä väestö oli Grönlannin nykyasukkaiden esivanhempia.
Aiheesta muualla

Opslag nr. 5. Geologiske kort 1:2 500 000, udsnit 5. Nares stræde. Kane Bassin. Ellesmere island eli Tanskan GEUSin geologinen kartta (1:2 500 000) Naresinsalmen alueesta, myös Smithinsalmi merkitty (De Nationale Geologiske Undergørelser for Danmark og Grønland -karttasarja) (Arkistoitu – Internet Archive) (tanskaksi) (geus.dk)
Smithin pilvi

Smithin pilvi on tähtienvälinen vetykaasupilvi, joka sijaitsee Kotkan tähdistön suunnalla. Sen löysi Leidenin yliopiston tähtitieteen opiskelija Gail Brieger (o.s. Smith) vuonna 1963. Pilven massa vastaa noin miljoonaa Auringon massaa, ja kooltaan se on 11 000 × 2 500 valovuotta. Se on siis kääpiögalaksin kokoluokkaa. Pilvi sijaitsee noin 8 000 valovuoden päässä Linnunradasta ja lähestyy sitä 240 kilometrin sekuntivauhdilla. Pilvi ei näy paljain silmin, mutta jos näkyisi, sen kulmaläpimitta olisi 10−12 astetta.
Pilvi lähestyy Linnunrataa suurella nopeudella, ja törmännee siihen 20−40 miljoonan vuoden kuluttua. Se on todennäköisesti törmännyt Linnunrataan jo kerran 70 miljoonaa vuotta sitten. Sen pysymistä kasassa on selitetty sillä, että pilvessä olisi suuria määriä (jopa 100 miljoonan Auringon massan verran) pimeää ainetta. Pilvi saattaisi siis olla ns. pimeä galaksi.
Hubble-avaruusteleskoopin mittausten mukaan pilven alkuainekoostumus on samankaltainen kuin Linnunradan kiekossa noin 40 000 valovuoden päässä galaksin keskustasta.
Aiheesta muualla

BBC News: Huge gas cloud will hit Milky Way
| --- | --- |
Tähdet:  Altair, γ Aql, ζ Aql, θ Aql, δ Aql, λ Aql, β Aql, η Aql, ε Aql, 12 Aql, 71 Aql, ι Aql, μ Aql, ν Aql, ξ Aql, 69 Aql, 70 Aql, κ Aql, ρ Aql, 26 Aql, 4 Aql, 36 Aql, 18 Aql, 23 Aql, 37 Aql, ο Aql, 21 Aql, 31 Aql, σ Aql, 19 Aql, 11 Aql, ω1 Aql, χ Aql A, φ Aql, FF Aql, 20 Aql, 51 Aql, 14 Aql, 15 Aql, 66 Aql, 42 Aql, 27 Aql, τ Aql, 28 Aql, 62 Ser, 22 Aql, 58 Aql, V1291 Aql, 45 Aql, 62 Aql, π Aql B, 57 Aql A, 14 Sge, π Aql, 56 Aql, 35 Aql, 5 Aql, υ Aql, 10 Aql, 64 Aql, QS Aql, ω2 Aql, 8 Aql, R Aql, V923 Aql, 68 Aql, ψ Aql, 46 Aql, V450 Aql, U Aql, V1472 Aql, V1401 Aql, 24 Aql, V Aql, V1339 Aql, 57 Aql B, TT Aql, HD 183263, HD 192263, HD 231701, V603 Aql, χ Aql B
Eksoplaneetat:  HD 183263 b, HD 231701 b
Hieracium arduum

| Hieracium arduum> Tieteellinen luokittelu |
| --- | --- |
Kunta::  Kasvit Plantae
Kladi::  Putkilokasvit Tracheophyta
Kladi::  Aitokaksisirkkaiset
Lahko::  Asterales
Heimo::  Asterikasvit Asteraceae
Suku::  Ukonkeltanot Hieracium
Laji::  arduum
Kaksiosainen nimi
 Hieracium arduum  Notø 
Infobox OKNimi-testi OK: 
Hieracium arduum on asterikasvien (Asteraceae) heimoon ja ukonkeltanoiden (Hieracium) sukuun kuuluva kasvilaji. Tieteellisen nimen sille antoi ensimmäisenä Andreas Notø. Sillä ei ole alalajeja.
Hieracium arduum kasvaa luonnonvaraisena Norjassa.
Kirjallisuutta

Notø: ​.  In: Nyt Mag. Naturvidensk. Kristiania 56: 272, 1924.
Horsma (veistos)

| Horsma |
| --- | --- |

Nimi:  Horsma
Tekijä:  Risto Pentikäinen
Valmistumisvuosi:  2019
Korkeus:  4,7 m
Sijainti:  Seinäjoen keskustori
Paikkakunta:  Seinäjoki
Koordinaatit:  62°47'25.72"N, 22°50'23.60"E
Horsma on Seinäjoen keskustorille vuonna 2019 valmistunut Risto Pentikäisen 4,7 metriä korkea patsas. Horsma on Etelä-Pohjanmaan maakuntakukka ja ilmentää siten paikallista identiteettiä ja kulttuuria. Risto Pentikäisen mukaan teos viittaa luonnon uudistumiseen, kukoistukseen ja kasvuun. Teos voitti keskustorille järjestetyn valtakunnallisen taidekilpailun vuonna 2017.
Horsham (Australia)

| Horsham |
| --- | --- |
 Horshamin pääkatu
Valtio:  Australia
Osavaltio:  Victoria
Perustettu:  1841
Pinta-ala:  
 – Kokonaispinta-ala:  40,8 km²
Korkeus:  133 m
Väkiluku (2016):  15 630
 – Väestötiheys:  383 as./km²
Infobox OKVirheellinen NIMI-arvo: 
Horsham on kaupunki Australiassa, Victorian osavaltiossa. Kaupungissa oli 15 630 asukasta vuoden 2016 väestönlaskennassa, ja se sijaitsee 290 kilometriä Melbournesta luoteeseen. Nykyään kaupungin lähialueet ovat tärkeitä maatalousalueita, joissa kasvatetaan esimerkiksi hedelmiä. Kaupungin asukkaista noin 13 prosenttia on syntynyt Australian ulkopuolella.
Aiheesta muualla

Kuvia tai muita tiedostoja aiheesta Horsham (Australia) Wikimedia Commonsissa
Giardino

| Giardino Circle & Verde |
| --- | --- | --- |

Studioalbumin tiedot
 Äänitetty : 2007, Tampere
 Julkaistu: elokuu 2011
 Formaatti: MC
 Tyylilaji: kokeellinen musiikki
 Kesto: 43.27
 Levy-yhtiö: Ruton Music
Circlen muut julkaisut
| Rakkaus tulessa 2011 | Giardino 2011 | Serpent 2012 |
Verden muut julkaisut
| Tapes 2010 | Giardino 2011 | Petoviha 2013 |
Giardino on vuonna 2011 ilmestynyt Circlen albumi, jolla on mukana myös Verde eli elektronisen musiikin artisti Mika Rintala. Se julkaistiin vain C-kasettina rajoitettuna 200 kappaleen eränä. Kasetti sisältää kaksi pitkää kokeellista kappaletta, jotka äänitettiin Tampereella vuonna 2007. Niillä kuullaan muun muassa syntetisaattoria ja kosketinsoittimia sekä lyömäsoittimia ja Mika Rätön "ääntelyksi" kuvailtua laulua. Kansitekstien mukaan kyseessä on dokumentaatio Verden sekä Circlen jäsenten Jussi Lehtisalon ja Mika Rätön iltapäiväisestä kohtaamisesta.
Kasetin julkaisi Jussi Lehtisalon ja elokuvaohjaaja Mika Taanilan omistama Ruton Music, joka on erikoistunut kasettijulkaisuihin.
Kappaleet

Piante del sud – 23.04
Piante nordiche – 20.23
Kokoonpano

Jussi Lehtisalo
Mika Rintala
Mika Rättö
Hédi Annabi

Hédi Annabi tammikuussa 2008.
Hédi Annabi (4. syyskuuta 1944 – 12. tammikuuta 2010 Port-au-Prince, Haiti) oli tunisialainen diplomaatti, joka työskenteli Yhdistyneiden kansakuntien palveluksessa.
Ennen uraansa YK:ssa Annabi oli Tunisian jalkapalloliiton puheenjohtajana vuosina 1971–1972 ja Tunisian pääministerin neuvonantajana, kunnes hänet nimitettiin vuonna 1979 tunisialaisen uutistoimisto Agence Tunis-Afrique-Pressen puheenjohtajaksi. YK:n palvelukseen Annabi siirtyi 1981, jolloin hän liittyi Kaakkois-Aasian humanitaaristen asioiden toimiston palvelukseen. Annabista tuli pian osaston johtaja. Vuosina 1982–1991 hän oli merkittävässä roolissa Kambodžan ongelman ratkaisemisessa. Pariisin sopimuksen jälkeen 1991 Annabi oli aktiivisesti mukana perustamassa YK:n siirtymähallintoa Kambodžassa (UNTAC). UNTAC:ssa hän työskenteli vuoteen 1992.
Annabi oli YK:n rauhanturvaoperaatioiden osaston Afrikan johtaja 1993–1996. Hänet nimitettiin osaston operaatiotoimiston johtoon kesäkuussa 1996. Tammikuussa 1997 Annabi nousi rauhanturvaoperaatioiden apulaispääsihteeriksi. Ban Ki-moon nimitti hänet YK:n Haitin erityisedustajaksi ja Haitin MINUSTAH-rauhanturvaoperaation johtoon syyskuussa 2007.
Haitin pääkaupunki Port-au-Princeen iski tammikuussa 2010 voimakas maanjäristys, joka raunioitti myös YK:n rakennuksia. Annabi oli kateissa maanjäristyksestä lähtien. Haitin presidentti René Préval ilmoitti jo, että Annabi kuoli maanjäristyksessä. Hänen ruumiinsa löydettiin muutamaa päivää myöhemmin.
Spam musubi

Spam musubi osittain noriin käärittynä
Kokonaan noriin kääritty spam musubi
Spam musubi on havaijilainen välipala, joka valmistetaan Spam-lihasäilykkeestä, valkoisesta riisipallosta (musubi) ja norista. Ruokalaji on syntynyt Havaijilla japanilaisen ja yhdysvaltalaisen ruokakulttuurien kohdatessa. Spam musubin kehittäjänä pidetään Barbara Funamuraa, joka kehitti ruokalajin 1980-luvulla.
Välipalan kanssa tarjotaan usein makeaa shoyu-sokerista valmistettua kastiketta. Spam musubi myydään usein yksittäin ja valmiiksi pakattuna, jotta ne voi syödä mahdollisimman helposti missä tahansa.
Georgialaislegioona

| Georgialaislegioona Грузинський національний легіон ქართული ლეგიონი |
| --- | --- |

Valtio:  Ukraina
Rooli:  vapaaehtoisjoukot
Osa joukkoa:  Ukrainan maavoimat
Koko:  n. 1000
Komentajat
Nykyinen komentaja:  Mamuka Mamulašvili
Georgialaislegioona (ukr. Грузинський національний легіон, Hruzynskyi natsionalnyi lehion, georg. ქართული ლეგიონი, kartuli legioni) on Ukrainassa toimiva sotilasosasto, joka koostuu pääsääntöisesti georgialaisista vapaaehtoisista vierastaistelijoista.
Historia

Georgialaislegioona perustettiin 2014 Venäjän miehitettyä Krimin niemimaan. Aluksi siihen kuului vain 10 georgialaista, jotka tarjoituivat taistelemaan Venäjän tukemia separatisteja vastaan sekä kouluttamaan ukrainalaisia sotilaita.
Vuonna 2016 legioona integroitiin osaksi Ukrainan maavoimia.
Legioona irrotettiin 54. prikaatista. Legioona kiisti, että tämä olisi liittynyt Miheil Saakašvilin ja Petro Porošenkon välisiin erimielisyyksiin.
Venäjän hyökättyä Ukrainaan helmikuussa 2022 legioonan sotilaat olivat ensimmäisten joukossa taistelemassa Venäjän joukkoja vastaan Antonovin lentokentällä Hostomelissa. Legioona on kärsinyt kovia tappioita Bah’mutin taistelussa sekä Itä-Ukrainan rintamalla.
Marraskuussa 2022 Le Monde uutisoi, että legioonaan kuulunut ukrainalaissotilas olisi tappanut venäläisen sotavangin. Legioona kiisti tämän, mutta sotarikokseen mahdollisesti syyllistynyt sotilas saattoi olla georgialainen.
Koko, organisaatio ja tehtävät

Joulukuussa 2022 legioonaan arveltiin kuuluvan 800–1000 henkilöä, joista noin puolet oli etnisiä georgialaisia ja noin puolet muiden maiden kansalaisia. Legioona hyväksyy jäsenikseen vain sellaisia henkilöitä, joilla on aiempaa taistelukokemusta ja joilla ei ole taustaa ääriliikkeissä.
Legioona suorittaa sabotaasi-iskuja ja tiedustelua vihollislinjojen takana. Lisäksi legioona kouluttaa Ukrainan poliiseja, siviilejä ja sotilaita.
Legioonaa johtaa georgialainen Mamuka Mamulašvili. Hän on perustellut legioonan olemassaoloa sillä, että Georgialla ja Ukrainalla on yhteinen vihollinen (”venäläinen imperialismi”). Lisäksi Mamulašvili on sitä mieltä, että Ukrainan sota olisi voitu välttää, mikäli länsimaat olisivat rankaisseet Venäjää ankarammin Georgian sodan jälkeen vuonna 2008.